שבתי שביט

שבתי שביט (17 ביולי 1939 – 5 בספטמבר 2023) היה איש ביטחון ישראלי, ראש "המוסד" בשנים 1989–1996, ולאחר מכן מנכ"ל קופת חולים מכבי ודירקטור. שבתי שביט נולד בנשר בשנת 1939 לאב מנהל בית-ספר בנשר ולאם שהייתה גננת. למד ב"בית הספר לילדי עובדים ליד מפעל המלט נשר" בשכונת הפועלים נשר. סיים את לימודי התיכון בבית הספר הריאלי בחיפה במגמת מזרחנות. ב-1958 התגייס לצה"ל ושירת בממשל הצבאי בבאר שבע. התנדב לסיירת מטכ"ל עם הקמתה, והיה מראשוני הלוחמים ביחידה. לאחר שחרורו בדרגת סמל סיים תואר ראשון במזרחנות ושפה ולשון ערבית באוניברסיטה העברית בירושלים. ב-1964, עם סיום לימודיו באוניברסיטה, התגייס למוסד. הוא שירת כקצין איסוף באגף צומת. לאחר מכן שימש כקצין המבצעים של הארגון. פעל בין היתר באיראן בתקופת שלטונו של השאה האחרון, מוחמד רזא שאה פהלווי, כקצין איסוף מודיעיני, ולקח חלק בסיוע למורדים הכורדים בעיראק. בשובו מונה לראש מחלקת הפעלה של יחידת קיסריה במוסד, ב-1979 השתתף במבצע חוצה גבולות של סיירת מטכ"ל והמוסד להעברת אמצעים ששימשו להתנקשות בעלי חסן סלאמה. בשנים 1980 עד 1985 עמד בראש אגף קיסריה וריכז את מבצע חטיפת מרדכי ואנונו (הפרויקטור והמבצע בפועל היה בני זאבי). שימש ראש אגף המטה וב-1986 מונה לסגן ראש המוסד וכיהן בתפקיד עד 1989. בהיותו סגן ראש המוסד היה מעורב בין היתר בתכנון מבצע הצגת תכלית. ב-1989 מונה לראש המוסד, והיה האחרון ששמו נאסר לפרסום בעת כהונתו. תקופתו כראש המוסד התאפיינה במעבר מעבודה שהתרכזה במודיעין אזורי לפרישֹה רחבה ועיסוק במודיעין גלובלי. בין היתר הרחיב את תחומי הפעולה למזרח אירופה, עם קריסת השלטון הקומוניסטי, וכן לדרום אמריקה. שביט שינה את אופן המידור בארגון, ועיבה את תחום המחקר המודיעיני על ידי הקמת צוותי מחקר אסטרטגיים. בעת כהונתו של שביט בוצעה בבריסל התנקשות במהנדס הקנדי ג'רלד בול, מפתח תותח-העל, ובאמצעי התקשורת דווח כי המוסד חיסל אותו במטרה למנוע ממנו לסייע לסדאם חוסיין. באפריל 1991 נעצרו ארבעה לוחמי המוסד בניקוסיה לאחר שפרצו לשגרירות איראן כדי להחליף סוללות למתקן האזנה. הלוחמים שוחררו לאחר תקופת מאסר קצרה. ב-1992 נהרג בפריז בכיר אש"ף עאטף בסיסו, שהיה מעורב בטבח הספורטאים באולימפיאדת מינכן עשרים שנה לפני כן, ב-1972. באותה השנה, ביצעו מחבלי חזבאללה פיגוע בבניין שגרירות ישראל בארגנטינה ובו נרצחו 29 בני אדם, רובם עובדי השגרירות. בשנת 1994, אירע בארגנטינה פיגוע גדול נוסף בבית AMIA - מרכז הקהילה היהודית, אף הוא בוצע על ידי חזבאללה, ובו נרצחו 85 יהודים בני הקהילה. שני הפיגועים בארגנטינה נחשבים[דרוש מקור: על ידי מי?] לכישלון מהדהד של שבתי שביט כיוון שהמוסד הוא האחראי על אבטחת יהודים בחו"ל. בשנת 1995 נהרג במלטה ד"ר פתחי שקאקי, שהיה מנהיג הג'יהאד האסלאמי - וגם פעולה זו יוחסה למוסד. כמו כן, נחשפה אחת מהפרשיות המביכות בתולדות המוסד: איש המוסד יהודה גיל המציא מקור בכיר בסוריה שלא היה ולא נברא. גיל העביר ידיעות כוזבות בשמו של המקור הבדוי, שאף גרמו למתיחות צבאית בין ישראל לסוריה. ב-1996 פרש. גם לאחר פרישתו הוסיף לפעול בנושאים חשאיים, והיה בין היתר שליחו של ראש הממשלה אריאל שרון לטוויית קשרים מיוחדים עם ראש המודיעין המצרי עומר סולימאן ב-2001. במקביל ניצל שביט קשרים אלו, כשעבד עבור חברת EMG שקיבלה זיכיון ליבוא גז מצרי לישראל. לאחר פרישתו מראשות המוסד שימש מנכ"ל מכבי שירותי בריאות. במהלך כהונתו הייתה הקופה בגרעון תקציבי, ובשנה בה עזב שביט את הקופה, 2001, נרשם בתקציבה גירעון של 140 מיליון ש"ח. סמנכ"ל משרד הבריאות, מיכל עבאדי, הזמינה דו"ח ביקורת ממשרד רואי החשבון סומך-חייקין, שקבע כי בחלק מהתקופה נוהלה הקופה באופן כושל שבא לידי ביטוי ברכש, בניהול מלאי ובהתקשרויות עם ספקים. ביולי 2000 הודיע שהוא מצטרף לקבוצת מרחב שבבעלות איש העסקים יוסי מימן, במטרה לנהל את פרויקט הגז הישראלי-מצרי של חברת EMG. בששת החודשים הראשונים של 2001 המשיך לנהל את מכבי שירותי בריאות במקביל לעבודתו בחברת מרחב. לאחר מכן שימש גם כסגן נשיא ויו"ר חברת "אתנה" לאבטחה, אותה הקים בשותפות עם יוסי מימן, לאחר פיגועי 11 בספטמבר. בשנת 2007 מונה כדירקטור בחברת NSC. חברה שפתחה מנוע זיהוי דיבור המסוגל לאתר מילות מפתח הנאמרות במהלך מאות ואלפי שיחות טלפון בו זמנית, שניתן לשלב אותו במערכת הקלטה או האזנה בתחומי האבטחה והמודיעין. כמו כן הוא כיהן כיו"ר "המכון למדיניות נגד טרור" במסגרת המרכז הבינתחומי הרצליה. בשנת 2011 נאלץ לחמוק מגינאה שבמערב אפריקה, עקב חשש שייעצר על ידי ממשלת המדינה בחשד לשיתוף פעולה עם האופוזיציה, זאת לאחר שסייע לאשת העסקים ירדנה עובדיה לייצא נשק למדינה בתקופתו של הנשיא הקודם של המדינה. שביט נמנה עם מנסחי אמנת כנרת השואפת ליצור מכנה משותף לזרמים והמחנות השונים ציבור היהודי (ימין-שמאל, דתיים-חילוניים וכו') ואף חתם עליה ביחד עם שורה של אנשי ציבור מהימין והשמאל. בנובמבר 2014 פרסם מאמר בו הביע חשש מההסלמה במצב הפוליטי בישראל, והציע לאמץ את יוזמת השלום הערבית כדי לעצור את ההידרדרות ולחדש את המשא ומתן בין ישראל לפלסטינים. נמנה עם חברי מפקדים למען ביטחון ישראל, ובמסגרת זו קרא למשא-ומתן שיוביל לפתרון שתי המדינות ולשיפור איכות החיים ברצועת עזה. בינואר 2017 אמר במסיבת עיתונאים של התנועה: ”מדינה שלמה מוחזקת כבת ערובה על ידי הקצה של הימין המשיחי, חבורת קיצוניים שדוחפת את ישראל לעבר התאבדות דמוגרפית ואתנית למציאות של עוד דם, עוד שכול ועוד טרור”. שביט הרבה למתוח ביקורת על ראש הממשלה בנימין נתניהו, בין השאר על שלא התפטר חרף החשדות נגדו, ועל מדיניותו ומדיניות הימין שלטענתו זנחה את עקרונותיה ומובילה את ישראל למדינה דו-לאומית. שביט היה נשוי ליעל, אב לשלושה והתגורר ברמת השרון. בהשכלתו האקדמית, היה בעל תואר ראשון במזרחנות מהאוניברסיטה העברית ותואר שני במינהל ציבורי מאוניברסיטת הרווארד. בשנת 2018 יצא לאור ספרו "ראש המוסד", על תקופת היותו ראש המוסד, בהוצאת ידיעות ספרים. שביט זכה בפרס מולדובן לספרות צבאית חדשה לשנת 2019 על ספרו. ב-5 בספטמבר 2023 נפטר מהתקף לב במהלך חופשה באיטליה בעת הליכה רגלית להר הגעש אטנה בסיציליה. יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012. שבתי שביט, ראש המוסד, ידיעות ספרים, 2018. שבתאי שביט באתר המוסד אפרים לפיד ויוכי ארליך, ‏כוכב שבתי הוא גם שביט, מבט מל"מ 46, ספטמבר 2006, עמ' 8 שוקי שדה, ש', מיליונר. כך הרוויח ראש המוסד לשעבר 40 מיליון שקל, באתר TheMarker‏, 7 בספטמבר 2011 חדשות nana10, ראש המוסד לשעבר, שבתאי שביט: "בראייה היסטורית, הסכם אוסלו הוא כישלון", באתר nana10‏, 15 בספטמבר 2013 תום שגב מראיין את שבתי שביט בתוכנית "היו ימים" של ערוץ הכנסת, באתר YouTube, ‏9 בנובמבר 2014 - חלק ב' אייל לוי, ‏הציטוטים שהסעירו את המדינה: הראיון המלא עם ראש המוסד לשעבר, שבתי שביט, באתר מעריב אונליין, 22 ביוני 2019 שבתי שביט (1939-), דף שער בספרייה הלאומית שבתי שביט, ברשת החברתית אקס (טוויטר) ממאמריו: המוסד עשה את שלו, באתר הארץ, 28 בנובמבר 2013 אונר"א מנציחה את הפליטוּת הפלסטינית. אסור לממשלת ישראל לתת לזה יד, באתר הארץ, 17 בספטמבר 2014 עיוורון, טמטום, מקום לדאגה, באתר הארץ, 20 בנובמבר 2014 מגבלות הכוח, באתר הארץ, 31 במרץ 2016. מזרח תיכון חדש ומסוכן, באתר הארץ, 8 ביולי 2017. כמי שעסק בחיסול ממוקד, באתר הארץ, 22 בנובמבר 2019 כמה דם אנחנו נשפוך תמורת כמה אדמה, באתר ynet, 2 באוקטובר 2022 יאיר נתיב, ‏ראש המוסד שעשה הון של 40 מיליון שקלים, באתר ‏מאקו‏, 14 בינואר 2013 שוקי שדה, ש', מיליונר. כך הרוויח ראש המוסד לשעבר 40 מיליון שקל, באתר TheMarker‏, 27 בספטמבר 2011 שבתי שביט, המוסד עשה את שלו, באתר הארץ, 29 בנובמבר 2013. יוסי מלמן ומאיר ג'בדנפר, הספינקס, בהוצאת מעריב יוסי מלמן, שבתי שביט, איש קשוח ורגשן, באתר הארץ, 11 בספטמבר 2023 יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012, עמ' 346 משה זונדר, סיירת מטכ"ל, כתר ספרים, 2000, עמ' 247 אפרים לפיד ויוכי ארליך, ‏כוכב שבתי הוא גם שביט, מבט מל"מ 46, ספטמבר 2006, עמ' 8 מעצרים של אנשי מודיעין ישראלים בחו"ל, באתר הארץ, 16 ביולי 2004 ירדן מיכאלי, 'מתכנן הטבח במינכן עבד עם השב"כ הגרמני', באתר nrg‏, 22 באפריל 2008 יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012, עמ' 420-421 אמיר אורן, המועמדים: "המשנה", "הקיבוצניק", ינאי ודגן, באתר הארץ, 9 באוגוסט 2002 יוסי מלמן, עופרת יצוקה | עומר סולימאן - הגנרל המצרי לא מזיל דמעה, באתר הארץ, 19 בינואר 2009 אבי בר-אלי, הסודות של מימן: הקשרים עם מובארק, המכרזים התפורים והשכר של ראש המוסד לשעבר, באתר TheMarker‏, 11 בספטמבר 2011 זאב קליין, מיכל רוה, ‏האוצר: חובות "מכבי" לבתיה"ח הממשלתיים ב-96' - 105 מיליון ש', באתר גלובס, 18 בנובמבר 1996 דוד חיון, ‏מנכ"ל קופ"ח מכבי: הגירעון המצטבר של הקופה יסתכם השנה בכ-200 מיליון שקל, באתר גלובס, 1 בינואר 1997 מיכל רוה, ‏קופ"ח מכבי מצטרפת לעיצומים - תצמצם שירותיה עקב המשבר הכספי, באתר גלובס, 10 באוגוסט 1998 חיים שדמי, הקופה ביזבזה, המבוטחים מקבלים פחות שירותים, באתר הארץ, 5 בספטמבר 2001 מיכל רוה, ‏דו"ח ביקורת על קופת חולים מכבי: תוהו ובוהו בניהול מערך התרופות בשנים 1999–2000, באתר גלובס, 6 בינואר 2002 מיכל רוה ודוד חיון, ‏שבתי שביט עובר מקופ"ח מכבי לקבוצת מרחב, באתר גלובס, 27 ביולי 2000 שבתי שביט ימשיך בניהול קופ"ח מכבי עד תום תקופת הצינון של שוקי שמר, באתר גלובס, 11 באוקטובר 2000 מוטי בסוק, שיאן השכר בקופת חולים מכבי - שבתאי שביט, באתר הארץ, 2 באפריל 2003 יוסי מלמן, שביט ומימן: מהמוסד לעולם העסקים, באתר הארץ, 20 ביולי 2004 ניצן כהן, חברת אתנה שבבעלות שבתי שביט ויוסי מימן תאבטח את הצוותים והמתקנים של רשת NBC באולימפיאדה, באתר הארץ, 4 ביוני 2004 יזהר גביש, ראש המוסד לשעבר שבתאי שביט מצטרף לדירקטוריון חברת NSC, באתר הארץ, 17 ביולי 2007 צורי דאר, כלי למלחמה בטרור: NSC משיקה מנוע זיהוי דיבור המאתר מילות מפתח באלפי שיחות טלפון המתנהלות בו זמנית, באתר הארץ, 23 בפברואר 2005 בן כספית, שבתי שביט חמק ממעצר באפריקה, באתר nrg‏, 18 בדצמבר 2011 יוסי מלמן, העסקים של ירדנה עובדיה: יצוא נשק לרודן באפריקה, באתר הארץ, 11 בנובמבר 2008 שבתי שביט, עיוורון, טמטום, מקום לדאגה, באתר הארץ, 21 בנובמבר 2014 שבתי שביט, השלכות הסיפוח: מלחמה ושלום, באתר "מפקדים למען ביטחון ישראל", 12 בינואר 2019 שבתי שביט, המתווה הישראלי, באתר "מפקדים למען ביטחון ישראל", 1 ביוני 2016 יוני קמפינסקי, הביטחוניסטים זועקים: בנט וחבורת משיחיים מנהיגים את המדינה, באתר ערוץ 7, 15 בינואר 2017 ירון דרוקמן, איתמר אייכנר, ראש המוסד לשעבר שבתי שביט הלך לעולמו בחופשה באיטליה, באתר ynet, 5 בספטמבר 2023